text: / Интервю Понеделник, 1 септември 2014 / 10:30 - Размер на шрифта: Безлихвен заем от БНБ около 5 млн. лева може да оздрави ВМЗ, смята кметът на Сопот Безлихвен заем от БНБ за около 5 млн. лева би могъл да послужи за една оздравителна програма във ВМЗ-Сопот. Това каза в интервю за Дарик кметът на Сопот Веселин Личев. Той уточни, че предложението е на работещи в дружеството. По думите на кмета максимум 500 души от предприятието е допустимо да бъдат съкратени. Повече уволнени според Веселин Личев биха предизвикали социален срив в района, като този ход щял да бъде равносилен на „убийство за военната промишленост". От ефира на Дарик сопотският кмет призова банките да разсрочат дълговете на работещите във ВМЗ, а който може да помогне на семействата в най-затруднено положение. Ето какво още каза той пред Дарик: Сигурна съм, не е лесно на местната власт в Сопот особено тези дни и седмици. Над 3000 души от общините Карлово и Сопот работят в военните заводи. Говорим много за дружеството, за стратегия, за сделка, но какво става с хората в Сопот? Ами в момента районът ни е блокиран, тъй като ВМЗ е рейоноопределящо предприятие, районът ни е блокиран. Значи всички, местният бизнес, особено в сферата на услугите, магазинерите, магазините с тези тетрадки със задълженията, които са писали до момента... Много е тежка ситуацията. Хората не бива да излизат на улицата. Това, което трябва да се знае, е, че непрекъснато в разговора ми с тях те твърдят, че тези задължения, които се тръбят навсякъде непрекъснато - 150 млн., над 90 на сто не са на ВМЗ, а са на предишни правителства, когато са правили приватизация, разпродавали са съставни заводи на ВМЗ, да кажем в Девин, Баните и така нататък, наоколо, тук, в България, са продавали нето, тоест продавали са предприятието чисто, като задълженията на това предприятие са препращани към фирмата майка във ВМЗ. Тези 150 млн. така си стоят, те не се мултиплицират. Остава едно впечатление, че ВМЗ не работи добре, че е болно, че непрекъснато трупат задължения. Не е така. Това са стари задължения. Даже, доколкото имам информация от сегашното ръководство, над 30 млн. са платени за миналата година на държавата. Тоест това е вашето обяснение как се стига до това положение днес? И може би един безлихвен заем от БНБ, да кажем, около 5 млн. лева би свършил чудесна работа като оздравителна програма, за да може ВМЗ да си купи отново материали, да плати на хората възнагражденията. Безлихвен заем от централната банка - това казвате вие е един от вариантите. Ами това излиза като предложение от хората, защото през 2000 година в неделя БНБ отвори врати и преведе на ВМЗ 8 млн., които го стабилизираха за дълги години напред. Разбирате ли? И то това е един безлихвен заем, който ще се върне. Това поне излиза като предложение от хората. Няма да е прецедент подобна стъпка. Не зная. Защото казахте, че през 2000 година това се е случило. Да, през 2000 година. Щом е правено, може пак да се направи, казвате вие, за дружеството. Разбира се, че може да се направи. Още повече че всички частни фирми, които произвеждат на територията на България оръжие, специална продукция, не са на това високо ниво. Те нямат това качество, което има държавната фабрика. В Сопот има една индустриална дисциплина, хората да ходят на смени - първа, втора, нощна, да има мутиплициране, повтаряемост на качеството. Изключително високо търсена е продукцията на ВМЗ в целия свят. Не на частните фирми, а на ВМЗ, търсят щемпела 11, това е факт. Коментира се, че видите ли частните фабрики правят по-евтино. Да, може и да правят по-евтини изделия, но не са толкова качествени. Всеки търси качество. В края на краищата се касае за специална продукция, която отива, разрушава се, поразява там целта и трябва нова. То е консуматив, не е като пералня или печка, да я ремонтираш, да я оправиш. Това е интересното и това има много бъдеще. И една такава оздравителна мярка с тези пет или шест милиона би могло да стабилизира предприятието за дълги години напред. Въпросът дали трябва да се освободят 200, 300 или 500 човека от предприятието, но какво е това да се освободят 2200 човека? Това означава, че това предприятие няма да работи повече, ще се превърне в една огромна складова база. За да се произвежда такава продукция, трябват хора, ОТК, трябва контрол, щемпел и така нататък. Това е много сериозно нещо, много сериозна индустрия, която не бива с лека ръка да се закрива. Но аз вярвам в дързостта на министър Добрев, че желае това да се случи, да се стабилизира ВМЗ. Това му е на него идеята, аз съм говорил с него по телефона и вярвам в това, което той прави. Тоест смятате, че да, съкращения, ако това е цената ВМЗ да не фалира, са допустими, но до около 500 човека. Максимум, пряко сили. И те да бъдат пренасочени веднага в бюрата по труда по различни програми. Разговарял и с министъра на труда и социалната политика, така че да бъдат обхванати и да не се получи някакъв социален срив на нашата територия. Излишно е да питам какви са вариантите за алтернативна заетост в региона. Няма такава осигурена. В Сопот до миналата година безработицата беше около 3 на сто. Ние имаме, при нас са ВМЗ, лагерна фирма, имаме много частни фабрики, които са на територията на община Сопот, на територията на община Карлово. Така че безработицата тук, особено в Сопот беше около 3 на сто. Сега в момента е около 6 на сто през зимните месеци. Но мисля, че има къде какво да се случва тук. Особено ние като община бихме могли да помогнем и то съвсем малко и да насочим хората по тези алтернативни програми, които предлага министърът на труда и социалната политика, за да може да няма такъв социален срив. Но да се освобождава такова голямо количество работници е просто немислимо. То просто е убийство за индустрията, за цяла една промишленост, военната промишленост. Притеснявате ли се, че напрежението в завода, града и региона може да ескалира? Вчера дори се прокраднаха едни леви, по-крайни призиви едва ли не работниците да поемат управлението над завода. За мен това са несериозни неща, не бих искал да ги коментирам. Просто нямам представа кой си прави такива лоши шеги и се заиграва с доверието на хората, с нищетата на хората. Това тотално не мога да го приема - да се правят шеги и то дебелашки с хората, които работят в завода. Тъкмо обаче мизерията на тези хора, сам в началото на разговора споменахте, че така междуличностната, междуфирмената задлъжнялост в рамките на региона е сериозна. Сигурно всеки на всеки дължи пари. Вие доколкото разбрах също бяхте на протеста на работниците. Една жена каза „Нямаме. Две филии с мас - това е храната ни за седмица". Вие ще търсите ли помощ за тези хора? Преди Нова година БЧК изпрати помощи, но това ли е вариантът? Искам да благодаря на БЧК-Пловдив, които изпратиха хранителни пакети със 7-8 основни хранителни продукта за 250 човека. Да благодаря на ВиК-Пловдив и на ЕВН, които позволиха поне коледните и новогодишните празници да не бъдат помрачени. Но въпреки всичко споразумението, което имахме ние като община с тях, приключи вчера и оттук нататък отново влизат заповедите за спиране на ток, валят от Пловдив и се случват изключително неприятни неща. Напрежението ескалира просто с часове. Това го казвам съвсем отговорно, че трябва да се помисли държавнически и отговорно първо, за промишлеността, да има ли България военно производство или не и второ, да се помисли за хората. Имат около 3 млн., които ръководството дължи на хората. Това не са малко пари. Но те няма как да продължат оттук нататък да съществуват реално. Наистина имаме хора в беда, има хора в мизерни условия. И каквото и да направим... Да са едно, две, три, но те са повече, около 280 семейства по данни на синдикатите. В много тежко състояние са казвате 280 семейства. Категорично, да. Има ли шанс със съдействието и на министъра, и на представители на държавата да се поиска нова отсрочка от доставчиците на ток и вода, за да не останат хората на тъмно и студено, все пак е януари. Не мога да кажа. Това са частни фирми. Енергото, ВиК, бюрото по труда, социалното подпомагане не са на подчинение на кметовете, така че ограничени са ни малко правомощията по закона за местното самоуправление, но въпреки всичко проявяват разбиране от тези частни фирми. Аз искам да проявят разбиране и банките. Ако имат възможност банките, да разсрочат тези вземания малко във времето за месец, за два, докато се стабилизира състоянието на хората, работещи във ВМЗ. Все пак казах от техните ръце колко неща са изградени. От техните ръце са изградени стотици детски градини, училища, сгради на министерства, общини и така нататък. Хубаво е, ако може сега България, да помогне на Сопот. Сопот беше горд и един от най-богатите краища на България. Когато едно време хората вземаха по 120-130-150 лв. заплата, тук се вземаха по 300 лв., по 600 лв. възнаграждения. Беше един много горд и достоен, и богат край. Но сега се оказва най-бедният в този момент. Така че това е призивът ми към България, към всички, които могат да помогнат, да помогнат на семействата, които са в риск и беда. И, разбира се, банките, ако имат възможност, да разсрочат задълженията. Подреди: Първите отгоре Последните отгоре - Страница: - 1 баба меца - 16.01.2013 г. 13:03:32 тоя е исперкал от всякъде как ще се раздават безлихвени заеми и аз искам и моята фирма фалирва и аз ще изгоня 300 човека на улицата, това пазарен механизъм да сеят картофи както ги посаветва бойко, да бсеразпродадат златото по ръцете си мечо Пух - 16.01.2013 г. 12:35:49 Да съкратите всички със златни пръстени по ръцете - колкото, толкова. За заема без лихва от БНБ забравете /тя не е действаща банка/ А точно този от който почнаха ограбванията /Ив. Костов/ е в управителния състав на БКК, която е над БНБ. Сезирайте прокуратурата за двойна приватизация и корупция. Сега ви рекитират със заплатите, които не сте получили, но има вероятност /и това се цели/ да загубите всичко - завода. Коко - 16.01.2013 г. 11:08:54 ВМЗ Сопот е илюстрация на българския преход. От богато и пребогато предприятие се е превърнало в просек. Но при добро желание може да им се отпусне безлихвен ксредит. Корпоративна банка нали е държавна? Министрите да не се разсейват, а да действат на минутата. Пет милиона не са нещо непосилно за тях. Дянков да не се офлянква, може веднага да ги отпусне. Така, както с лека ръка раздава бонуси на служителите си и предлага увеличаване заплатите до 8 хиляди на своите шефове! тинторето - 16.01.2013 г. 10:19:41 И аз искам безлихвен заем или не, поне без специалните , по-скоро ограничителни гаранции. И то само 500000 лв. Но банките са толкова страхливи и същевременно пре-любопитни да знаят за какво ще ги ползваш, че убиват всякакъв порив. А аз го искам за 10 г. , като предварително съм разчел, че мога да го погася за 4 . Ей това са банките-спирачки на напредъка. gnus - 16.01.2013 г. 10:07:36 типичен учебникарски пример за приватизиране на печалбите и национализиране на загубите... ник - 16.01.2013 г. 09:37:32 До Андрешко- бъркаш с някакви си 10 години ,ама всичко друго е вярно. И аз имам фирма и мен един безлихвен заем от 150 000 лв ме оправя веднага ,но за мен няма.Всички сме равни, с равни права и задължения.Защо тези хора са стояли на работа като не им се плаща,защо имащите право органи не са взели необходимите мерки??Ако това се случи в частна фирма,имам впредвид мака -до 30-40 работника,ще го разнищят от проверки и глоби!Явно някой има интерес това да се случва Андрешко - 16.01.2013 г. 09:08:26 Безлихвен заем няма! За да им дадете на тях, значи трябва да вземете от мен и другите! ЗА КОЕТО АЗ НЕ СЕ СЪГЛАСЯВАМ! От моя гледна точка 10 Ноември 1999г. сега настъпва в Сопот! До сега тези хора са живяли като при ТАТО! Както хората в София излязоха на улиците на 10 Ноември 99, така и Сопотчани сега излизат на протести. Разликата обаче е че те имаха 13 години да предвидят какво ще стане. Вместо да протестират, бих го посъветвал да пият една студена вода и да благодарят на държавата за 13 годишния соц чадър над тях! Добро утро Сопот! Днес е един хубав ден за българската демокрация! Васил Иванов Кунчев - 15.01.2013 г. 21:57:30 Този крадец е кмет вече трети мандат. Краде яко и не му пука за съгражданите му. Нагъл и безсрамен, но ще му дойде времето и на него... Mnogo naglo.Tipichno za bg - 15.01.2013 г. 21:31:39 mnogo Naglo ot strana na mestnata vlast!edin pat sa poluchili zaemi ot banki davani sa im pari srechtu uslovia Te sa vze,i govorja za protestiraschtite a sega ne iskat da vraschtat....iskat zaem bezlixven......darjavata gi e xranila dokato te sa imitirali deinost e dokoga??sega derat s parnoto sofia za daim dadat pak pari a za kakvo?? Избирател Аневски - 15.01.2013 г. 20:43:32 Кмете, отвори \"Речник на чуждите думи в българския език\" и прочети какво означава \"мултиплициране\". За пореден път показваш, че дипломите ти от Изнесен учебен център на ТУ- Габрово в Пловдив са купени . - Страница: - 1 Напиши коментар - 1 септември 2014 08:30 - 1 септември 2014 10:22 - 1 септември 2014 08:06 - 1 септември 2014 09:14


source: fineweb

text: Приготвяне на Кюфтета със сос Към смляното месо прибавете яйцето, оризът, 1/5 от мазнината, сол и черен пипер. Сместа се омесва и от нея се оформят по-малки кюфтета, които се овалват в брашното и без да се разплескват се оставят да отлежат. В останалата част от мазнината се задушават ситно нарязания лук, а след това и обелените и настъргани домати. Когато водата се изпари, прибавете червения пипер и топла вода. В получения сос, след като заври, едно по едно се пускат кюфтетата. Ястието се вари на тих огън.


text: Copyright 2007-2008 © Virus Defence | Компютърни процесори | Производителност, температура и техническа информация Преди да инсталирате някоя от посочените по-долу програми Ви препоръчваме да прочетете внимателно лицензионното споразумение на производителя. Процесори и Микропроцесори - Две интересни статии в Уикипедиа, посветени на развитието на процесорите и появата на микропроцесорите през 70-те години, които правят възможно създаването на персоналния компютър. Може да прочетете и статията "Централен процесор", която е на български език. 1. Тестване на производителността. Техническа информация 1.1. SiSoftware Sandra - С този софтуер може да извършите различни тестове на процесора Ви за производителност и да сравните резултатите с готови тестове на други процесори. Също така ще получите и подробна информация за поддържаните от CPU-то Ви функции, вида на ядрото, обема на L1 и L2 кешовете, брой на транзисторите, тактова честота (frequency) и друга подробна информация. Sandra има и безплатна версия, която е с по-ограничени възможности, но също ще Ви бъде от голяма полза. 1.2. Lavalys Everest - Този софтуер също предоставя много подробна информация за процесора, както и разнообразни тестове за производителност. Предимството й пред Sandra е, че е преведена на български език. В миналото съществуваше безплатна версия, наречена Everest Home Edition, но от 2005г. тя вече не се поддържа. Въпреки това, тя все още може да бъде намерена в сайтове като www.Softpedia.com. Ако компютърът Ви е закупен преди датата на последната версия, програмата ще притежава информация за неговите компоненти. 1.3. CPU-Z - Малка, но много полезна програмка, която ще ви изведе основна информация за използвания от Вас процесор, модела на дънната Ви платка, вида и обема на инсталираната оперативна памет, версията на DirectX. 1.4. PC Wizard - Още една безплатна и много добра програма от компанията CPUID (CPU-Z е най-известният им продукт). PC Wizard ще Ви покаже детайлна информация за хардуерните компоненти, от които е съставен вашия компютър, включително и за процесора. 2. Проверка на температурата на процесора 2.1. Температурата на процесора може да бъде проверена от BIOS-а на дънната платка. Прочетете ръководството към нея, за да разберете как да го направите. В сайта на производителя на дънната Ви платка ще намерите електронен вариант на упътването. Съществуват и други програми за проверка на температурата на процесора, но данните от BIOS-а са най-точни.


text: Известен столичен архитект става поръчител по кредит за сина на свой братовчед през 30-те години на миналия век. С парите младият мъж строи бежански лагери по Черноморието за българи, останали извън пределите на страната. Бизнесът не потръгнал и строителят фалирал през 1937 г. Архитектът трябвало да поеме изплащането на задължението. В деня, в който разбрал това, човекът получил инфаркт и починал. Наложило се вдовицата с децата да напусне семейната къща на бул. "Цариградско шосе" и се изнесла под наем. Отдала дома си за посолство, а с парите погасявала кредита. Така години възрастната жена носила бремето да връща чуждите пари. "Оттогава в семейството ни има негласно правило никой да не става поръчител по кредит", разказва години след трагичната случка внукът на архитекта. Доста българи са станали през годините гаранти по кредити на роднини, приятели, съседи, колеги и дори далечни познати. Ето защо голяма част от тях сега са в прединфарктно състояние - почват да плащат чужди дългове. Едни заминават в чужбина и изоставят задължението си към банката. Други нарочно отказват да плащат, защото нямат официални доходи и имущество на тяхно име, което да им бъде отнето. Често гарантите не са наясно какво бреме поемат, а сега проклинат дните, в които са се съгласили да сложат подпис под договора. "С двама познати станахме поръчители на приятел. След известно време той изчезна и се налага ние да плащаме кредита. Решихме да не оставим нещата така и наехме частен детектив да го издирва. Но той така и не успя да го намери", споделя жена. След този случай тя посъветвала близка приятелка: "И майка ти да ти поиска да й станеш поръчител, не се съгласявай!" Разгневен мъж пратил писмо до банката, на която трябва да връща заема на свой близък. "Защо точно от мен събирате парите, като има още двама поръчители? Ето адресите и телефоните им, намерете ги и искайте и от тях.""Как да издържам тричленно семейство с 300 лв. заплата?", пита в интернет сайта "Моите пари" гарант по чужд кредит. За него внасял 205 лв., а за собствения си 360 лв. "Поръчители сме трима - всички работят, единият е директор в държавна институция, на него не са удържали пари, само на мен, как се доказва кой е най-платежоспособен", чуди се човекът. Негов близък по съдба пък се жалва, че съдия-изпълнителят освен запор на заплатата му наложил забрана да напуска страната, докато не се издължи. Той гарантирал заем от 17 000 лв. на приятел, който 2 г. не си е внасял вноските. С лихвите и с всички разходи сумата набъбнала до 25 000 лв. "Вече почти съм се примирил, че ще трябва да плащам", казва човекът. Притеснена жена се гневи, че длъжника не го закачат, въпреки че е жив и здрав. Официално обаче не се води на работа, не се осигурява и няма нищо на негово име. Съдия-изпълнителят пък не го откривал, за да му връчи писмото за доброволно изплащане. "Захванаха се с този, който им е най-удобен - гаранта", смята жената. Загрижен родител пък се оплаква, че на сина му не му остават пари да живее, защото изплаща кредит с месечна вноска от 230 лв., има овърдрафт с вноска 80 лв., а като поръчител на свой приятел, който е в чужбина, но не плаща и има изпълнителен лист, му удържат 320 лева. Общо това прави 630 лева. А заплатата му била 620. Поръчителството съществува още от древното римско право, обясни адвокат Янчо Трончев. У нас е регламентирано в глава VII от Закона за задълженията и договорите. Правната уредба по въпроса не е променяна още от 1950 година. Кредити с поръчители са съществували винаги, откакто има банкова система у нас. Първите кредити, които започва да отпуска Държавната спестовна каса през 1967 г., са били до 200 лв. с двама поръчители, разказа Виолина Маринова, шеф на наследника на касата - Банка ДСК. През годините размерът им се увеличил последователно на 500 и 1000 лв. След 1989 г. максималният размер станал 6000 лв. Появило се изискване при недостатъчни доходи или ненадеждност на двамата поръчители да се осигури трети. Основното предимство на заемите с поръчители е, че се отпускат сравнително бързо, може да се вземе по-голяма сума за по-дълъг срок при по-ниска лихва. Причината е, че рискът за банката намалява, защото тя си гарантира вземането от няколко човека. Въпреки това голяма част от проблемните заеми са потребителските с поръчител, казват специалистите. Причината според тях е фактът, че често поръчителите не отговарят на изискванията на банката, а ако се стигне до принудително изпълнение, част от длъжниците не могат да бъдат открити или пък нямат доходи и имущество, което да се ползва. В момента няма точни данни каква част от потребителските кредити са гарантирани с поръчителство. БНБ не води такава статистика. За банките пък това е информация, която не желаят да дават. Неофициално някои от тях признават, че този вид заеми са половината от всички потребителски, а други, че са по-малко. Повечето казват, че делът им напоследък намалява. Данните на "КредитЦентър" обаче показват, че от изтеглените чрез тях потребителски кредити 80% са с поръчител. Според Камарата на частните съдебни изпълнители напоследък има бум на изпълнителните дела по потребителски кредити. В 70% от случаите нередовните платци били съкратени от строителството работници, а поръчителите - държавни служители. Поръчителството отдавна се използва за гарантиране на заемите в банковата практика у нас, но става по-често срещано откакто банките започнаха активно да кредитират гражданите, коментира Владислав Лазаров, продуктов мениджър "Потребителски кредити" в Пощенска банка. За да не сложите примка на цялото семейство заради чужд кредит, внимавайте дали да ставате поръчител. Има случаи, при които единият от съпрузите се е съгласил на това, а близките му разбират едва, когато съдия-изпълнител идва да описва имуществото в дома им. Той уточни, че поръчителството е разпространено най-вече при потребителските кредити, които не са обезпечени с имот и съответно носят по-голям риск за банката. "Поръчителството като способ на гарантиране се прилага при желание на клиента да вземе по-голям кредит от максимума на необезпечения потребителски кредит. И в момента банките отпускат кредити без обезпечение или обезпечени с ипотека, залог на ценни книжа и парични средства," коментираха от ОББ. Оттам допълват, че поръчителството дава допълнителна гъвкавост и свобода на избор. "Клиентите винаги са предпочитали да ползват потребителски кредити без поръчител, но това е възможно, само когато искате да изтеглите по-малка сума - най-често до 5000 лева", обясни Тихомир Тошев, шеф на "КредитЦентър". Ако имате високи и стабилни доходи, добра кредитна история, ползвате и други банкови услуги, можете да получите и по-голям потребителски кредит без поръчител. Но в случай че осигурителният ви доход е нисък и нямате никаква кредитна история, а ви е необходима по-голяма сума, ще ви бъде поискан поръчител. В повечето случаи клиенти се отказват да теглят по-голяма сума с поръчител, защото се притесняват да помолят някой да им стане гарант, сочат наблюденията на Тошев. Практиката на експертите от "Кредитланд" показва, че напоследък заради кризата банките трудно отпускат потребителски кредити. Освен това вече доста хора били поръчители на някого и не малко от тях вече са се опарили и не искат да се захващат с поръчителство. Обяснението е, че хората се страхуват за собственото си състояние и не желаят да поемат ангажименти за чужди дългове. Според Виолина Маринова, шеф на ДСК и на банковата асоциация, дори и в кризата има интерес към кредитите с гарант. "Ние обаче го охлаждаме, защото няма яснота как ще се развива икономиката, не знам кои предприятия ще бъдат закрити, колко хора ще останат без работа - има прогнози за увеличение на безработицата с още 150 000 души", обясни Маринова.


text: Построен през 1995, Bemo Corner Guest House е важно допълнение към Бали и разумен избор за пътуващи. Вълнуващият център на града е само на 0.5 Km оттук. Този модерен хотел се намира в непосредствена близост до известни градски забележителности като например Холандско Консулство, Супернова, Площад Kuta. Bemo Corner Guest House предлага безупречно обслужване и необходимите удобства, за да удовлетвори гостите си. Хотелът е оборудван със съоръжения като екскурзии, превоз с микробус, трансфер до хотел/летище, семейна стая, обмяна на валута. Всички стаи се отличават с грижливо замислени удобства, което гарантира неповторимо усещане за комфорт. Хотелските съоръжения като масаж, спа са идеално място за почивка след тежък и уморителен ден. Каквато и да е причината за Вашето посещение в Бали, Bemo Corner Guest House е идеалното място за една вълнуваща почивка далеч от всичко. Nyepi Religious Day Please be informed that Bali island celebrates Nyepi (Silent) Day each year on below dates. The Nyepi (Silent) Day is a day of absolute silence throughout the island. No outdoor activities are allowed including check in and check out from hotels. March 23, 2012 | March 12, 2013 | March 31, 2014 | March 21, 2015 | March 9, 2016 | March 28, 2017


text: Идеален за развлечения и отдих, Sahid Gunawangsa Hotel се намира в Нгинден, който е един от районите на Сурабая. Вълнуващият център на града е само на 03.0 Km оттук. Понеже главните забележителности на града като Рума Сакит Джиуа, Международна Болница Сурабая, Рума Сакит Интернешанъл Сурабая са близо до хотела, неговите посетители ще харесат разположението му. Sahid Gunawangsa Hotel предлага безупречно обслужване и необходимите удобства, за да удовлетвори гостите си. Сейф, семейна стая, портиер, румсървиз, Wi-Fi връзка в общите части са само част от нещата, които отличават Sahid Gunawangsa Hotel от останалите хотели в града. Всички стаи се отличават с грижливо замислени удобства, което гарантира неповторимо усещане за комфорт. Хотелът предоставя най-добрите съоръжения включващи басейн (за деца), открит басейн, масаж, спа, фитнес зала, които ще Ви помогнат да отпочинете след активен ден прекаран в града. Открийте интригуващата комбинация от професионално обслужване и широка гама удобства в Sahid Gunawangsa Hotel.


text: Финанси » Каси Модулът осигурява свободно дефиниране, поддържане на регистър и интегрирано в документния модел на системата управление на неограничен брой левови и валутни каси на фирмата. При дефинирането си, всяка каса се асоциира едновременно както със съответното материално отговорно лице - потребител в системата, който единствен има право да работи с нея; така и с автоматично създадено перо в номенклатура Каси на счетоводната подсистема на bgERP. Поддържа се регистър на всички касови документи, независимо дали са създадени през документната система на програмата, или директно в самия модул. Дефинираните типови операции правят създаването на всички приходни и разходни документи, обслужващи ежедневните касови операции на фирмата, лесно и интуитивно, а асоциирането на касите с пера от номенклатурите осигурява и автоматичното отразяване в счетоводната система на bgERP (при това - в реално време) на всеки създаден от модула документ. Създаване на КасаНова каса може да добави само потребител, който притежава роли "ceo" или "cash". Избира се менюто: Финанси » Каси » Каси и се натиска бутона Нов запис: - Отговорник - логично е да е касиерът; - Достъп - препоръчително: "Личен"; - Споделяне - папката се споделя само с потребителите, които трябва да имат достъп до нея; ... тъй като така дефинираната каса е корица на папка: Избор на активна каса Когато потребител, който е касиер само на една каса в системата, отвори форма за създаване на нов касов документ, неговата каса автоматично става активна. Когато потребителят е касиер на повече от една каси, той трябва винаги да избира ръчно активната (текуща) каса, с която ще работи, от меню Финанси » Каси » Каси и бутонът Избор в последната колона "Текущ" на таблица "Фирмени каси", в която вижда (са му достъпни) само касите, на които е касиер. Приходен касов ордер (ПКО)Избира се менюто: Финанси » Каси » ПКО и се натиска бутона Нов запис: Напред създава автоматично папка на Контрагента, ако такава все още не съществува, и отваря формата за създаване на приходен касов ордер в избраната папка - на документа, Лицето или Фирмата: Възможните операции за документа Приходен касов ордер са: - Плащане от Клиент; - Авансово плащане от Клиент. Директен достъп до формата за създаване на приходен касов ордер във всяка папка или нишка на Документната система на bgERP осигурява бутонът Нов - в екрана "Добавяне на нов документ в нишката" от група Финанси се избира бутона Приходен касов ордер: Разходен касов ордер (РКО)Аналогично на ПКО, Разходен касов ордер може да бъде създаден: - от меню: Финанси » Каси » РКО и бутон Нов запис; или - от бутон Нов във всяка папка или нишка на Документната система на bgERP - и бутона Разходен касов ордер в група Финанси на екрана "Добавяне на нов документ в нишката" Единствената разлика е, че документа отразява разход, а не приход на парични средства, и като следствие - Контрагентът е "Получател", а не "Вносител". Възможните операции за документа Разходен касов ордер са: - Плащане към Доставчик; - Авансово плащане към Доставчик; и - Плащане към Подотчетно лице. Вътрешен касов трансфер (ВКТ)Документът се използва за вътрешен трансфер на парични средства между две каси или от каса - към банкова сметка на фирмата. Достъпни са две операции: - Вътрешен касов трансфер; и - Захранване на банкова сметка. От меню: Финанси » Каси » ВКТ и бутона Нов запис: Нов, се отваря първо екран за избор на операция, т.к. формите за двете възможни операции леко се различават - в единя случай получател на средствата е парична каса, а в другия - банкова сметка на фирмата: Касова обмяна на валута (КОВ)Документът изважда определена сума от дадена фирмена каса и връща в същата или друга каса съответната сума в друга валута. Избира се менюто: Финанси » Каси » КОВ и се натиска бутона Нов запис: Нов, група Финанси, бутон Касова обмяна на валута: Контиране в нишката:


text: V. Централизъм и децентрализъм. Проблеми на държавните структури 1. Предпоставки за феодалната децентрализация В научната литература, посветена на проблемите на балканското средновековие, господствува схващането, че във Византия, България и Сърбия от средата на XIV век насетне процесите на разпадане на централизираните държавни структури придобиват необратим характер [1]. В този смисъл независимите или полунезависимите феодални владения, възникнали през втората половина на XIV век в югозападните български земи, са резултат не на случайно стекли се обстоятелства, а на една закономерна за зрялото феодално общество тенденция, която на определен етап довежда до „разсейване на суверенитета”. Трябва обаче да се изтъкне, че проучванията върху явлението „феодален сепаратизъм” в неговия балкански вариант все още не са отбелязали съществен напредък. Историческата логика изисква да се започне с конкретни изследвания върху историята на отделните феодални княжества, техните държавни структури, владетелска идеология, политическа ориентация и др. След това трябва да се пристъпи към разделяне на балканския ареал на региони, където феодалният сепаратизъм показва някаква специфика, и чак тогава да се използуват големите познавателни възможности на историческата типология, т. е. феодалният сепаратизъм на Балканите да се анализира като разновидност на подобните процеси в западноевропейския феодализъм през XI—XV век. Такъв подход несъмнено ще позволи да изпъкнат още по-ярко редица особености на византийския и балканския феодализъм, и то на две нива: на нивото на вътрешнорегионалната типология (типологията на отделните балкански феодални общества) и на нивото на междурегионалната типология (по отношение на западно- и средноевропейските феодални общества) [2]. Феодалният сепаратизъм в югозападните български земи през втората половина на XIV век показва следните особености. Първо, възникването на феодалните княжества става под формата на откъсване от сръбското царство в процеса на неговото разпадане. Второ, генезисът на това явление трябва да се търси в своеобразното преплитане на съществуващите политически, социално-иконо- 157 мически и етнокултурни традиции с новите моменти, които донася периодът на сръбската власт в Македония. Трето, възникването и съществуването на феодалните княжества става до голяма степен в условията на липса на „регулиращи норми”, каквито са централната власт, традициите на автократория или по-трайното господство из дадена политическа сила. Поради тези причини политическите форми на феодалната децентрализация в югозападните български земи се отличават със значителна пъстрота [3]. В основата на политическата децентрализация на зрелите феодални общества стои ръстът на феодалното земевладение и произтичащите от него изменения от надстроечен характер. Като вторичен белег може да се изтъкне и формирането на региони с определена икономическа специфика. Тези постановки от методологически характер са изходна точка за вникване в механизма на възникване на феодалните княжества в югозападните български земи след средата на XIV век, или, казано с други думи, изтъкнатите явления имат характер на общественонеобходими отношения. Но тези отношения при феодализма като правило не излизат на повърхността и най-често изпъкват под формата или на личностни отношения, или на пръв поглед като незакономерни и дори случайни политически събития. Икономическите фактори във феодалното общество поначало действуват опосредствено, рядко намират отражение в изворите и са трудно забележими като конкретна проява [4]. Вникването в диалектическата връзка между общественонеобходимите отношения и формите на тяхната проява уплътнява пресъздаваната историческа картина, позволява да се намери необходимият баланс между общометодологическите постановки и конкретно фактологическите изследвания. Както беше изтъкнато, по времето на цар Стефан Душан феодалното земевладение в Македония бележи по-нататъшен ръст и търпи известни качествени изменения. Последствията от тези процеси се проявяват с пълна сила при неговия наследник цар Урош и продължават да действуват до голяма степен и след окончателния крах на сръбското царство. Упадъкът на централната власт и феодалната анархия довеждат до преразпределяне на феодалната собственост. Една част от феодалите в Македония се издигат още повече, а други изчезват завинаги или за известно време са засенчени от по-мощните си съседи. Налице е една очевидна социална динамика във върховете на обществото, отражение на която са и бързите, понякога неочаквани политически промени. Създава се впечатлението, че феодалните владения или княжества възникват твърде бързо, а техните владетели някак си изведнъж се издигат понякога от съвсем дребни феодали до силни и влиятелни областни господари [5]. Обикновено се приема, че появата на независими феодални владетели в Македония след средата на XIV век става чрез обособяване на наместничествата от времето на сръбската власт, като преселените на юг сръбски феода- 158 ли „сливали” своите бащини с териториите, които управлявали от името на сръбския владетел, а последният етап в извоюването на политическата им независимост е скъсването на връзките на лично подчинение спрямо върховния владетел [6]. Анализът на изворовия материал позволява да се направи изводът, че наличието на икономическа основа, т. е. на достатъчно обширна бащина, в повечето случаи е едно от условията даден феодал да се превърне в самостоятелен или поне полусамостоятелен владетел. Типичен пример в това отношение е Радослав Хлапен в Южна Македония, който едва след като обединил своята територия около Бер с бащината на кесар Прелюб в Мариово, предприел по-решителни самостоятелни действия [7]. Подобен е случаят с Тома Прелюбович, владетел на Воден и областта около него до средата на 60-те години на XIV век. Около 1355—1358 г. Владко Паскачич бил сравнително дребен феодал в Източна Македония. До 1371 г. с подкрепата наМърнявчевичи той разширил владенията си на север до Враня и станал един от най-мощните феодали в тази област [8]. Колкото и оскъдни да са изворовите податки, от тях все пак може да се установи, че преди да стане крал, Вълкашин притежавал обширни поземлени владения в Централна и Северна Македония. Решаващ момент в политическото му издигане наред с всичко друго, изглежда, било сливането на неговата бащина с управляваната от него жупа, в резултат на което се създава икономическа основа за бързото му политическо издигане. Неговият брат деспот Углеша още преди 1358 г. притежавал известни имоти в областта Прунея и след като получил наследството на тъста си кесар Войхна, се превърнал икономически в най-силния феодал в Югоизточна Македония [9]. Това обстоятелство обяснява бързото му издигане като владетел на Сярското княжество. Крупни поземлени собственици след 1371 г. били и братя Драгаши, а притежанието на обширна бащина по поречието на р. Треска било в основата на политическата самостоятелност на брата на крал Марко — Андриаш, през последните десетилетия на XIV век. Изворите за историята на югозападните български земи през втората половина на XIV век не дават преки сведения, доколко факторът „икономическо райониране” е оказал влияние върху възникването на феодалните княжества. Но ако хвърлим поглед върху други съседни области, ще видим, че този фактор не е за пренебрегване. В албанските земи например феодалните владения почти без изключение гравитирали около двата икономически центъра на албанското крайбрежие — Валона и Драч [10]. Особено типичен е примерът с Взлонското княжество, просъществувало от средата на XIV до началото на XV век. То възниква и съществува върху територии, които несъмнено представляват обособен в икономическо отношение регион, тъй като Валонското пристанище играело ролята на дебуше на южноалбанското крайбрежие и било крупен център на транзитната търговия. Това обстоятелство 159 отчасти обяснява относителната жизненост на Валонското княжество. Подобна специфика може да се констатира и по отношение на княжеството на Драгаши през последната четвърт на XIV век в Източна Македония. Изглежда, това, което определя неговата предполагаема икономическа еднородност, е възможността за износ на зърнени храни по р. Струма и р. Вардар до Егейското крайбрежие, за което има изрични сведения в изворите [11], и започналата експлоатация на сребърните рудници в Кратово. Що се отнася до другите владения в Македония през втората половина на XIV век, информацията за това, доколко териториите им притежавали известна икономическа специфика, е непряка. „Скритата информация” в това отношение трябва да се търси в спецификата на държавните структури: процесите на централизация на властта в някои от тях (напр. Сярското княжетво) несъмнено отразяват наличието и на икономическо сцепление, а процесите на „вторично разпадане” (напр. княжеството на Радослав Хлапен, владенията на наследниците на Вълкашин) — отсъствието на икономическа еднородност. Интересно е да се отбележи също така, че в някои от градските центрове се забелязват наченки на градска автономия, като единствено в Скопие през последните две десетилетия на XIV век тя достига до някакви реални проявления. Независимо че градът бил във владенията на Вук Бранкович, той емитира собствени монети и сам се защищава от османското нашествие [12]. На този факт също трябва да се гледа като на реализация на закономерните процеси на икономическо обособяване. В историята на югозападните български земи през втората половина на XIV век обаче има много случаи, когато изворите не позволяват да се направи пряка връзка между ръста на феодалното земевладение или икономическото райониране и политическото обособяване. Така например царица Елена управлява в Сяр през първата половина на 60-те години на XIV век не защото е била феодален собственик в буквалния смисъл, а защото като вдовица на цар Стефан Душан се е ползувала от правото на патримониум върху цялата територия на сръбското царство и в този смисъл е могла да се обособи политически във всеки негов дял, който е бил подходящ за това. Крал Марко непосредствено след Черноменската битка имал владетелски права в територията от Южна Сърбия до Югоизточна Македония най-вече по силата на наследственото право. В много случаи като че ли конкретни събития от чисто политически характер играят първостепенна роля при възникването на едно или друго княжество. Голяма част от най-влиятелните феодали в Македония от Душаново време след 1355 г. или изчезват от историческата сцена, или не играят съществена политическа роля във времето на децентрализацията, независимо че преди смъртта на сръбския цар притежавали необходимата икономическа основа за политическа самостоятелност. Такъв е случаят с деспот Деян и неговите наследници през третата четвърт 160 на XIV век. След 1366 г. най-силният в икономическо отношение феодал в областта на Радовиш — великият воевода Никола Станевич, се оттеглил от владенията си, без да извоюва политическа самостоятелност. От земите в Македония след 1365 г. се оттеглят и наследниците на севастократор Бранко Младенович. От друга страна, в някои случаи и наличието на големи бащини не се оказва достатъчно за формирането на самостоятелни княжества. И севастократор Владко Паскачич в Източна Македония, и кесар Новак в областта Преспа през 60-те години на XIV век били само васали на братя Мърнявчевичи независимо от икономическата си мощ. Смъртта на хумския княз Воислав Войнович създала политически условия Вълкашин да установи политическа хегемония, а Черноменската битка става причина за изчезването на едни и възникването на други феодални княжества. Означават ли всички тези примери, че политическите събития заглушават реализацията на общественонеобходимите отношения? За да се отговори на този въпрос, преди всичко трябва да се отчита характерът на известните извори, които по правило отразяват най-вече само политическата страна на събитията. Но известното на всеки историк многообразие на историческите явления е свързано до голяма степен с формите на проява на закономерностите. „Случайният” характер на проявление на социално-икономическите закономерности е особено типичен за феодализма поради слабата социална комуникация, относително голямата роля на географските условия и редица други фактори [13]. Поради тези причини методологически правилната схема „феодално земевладение (икономическо райониране) — феодален сепаратизъм”, схваната като звено от причина и следствие, има характер на научна абстракция, на „нефактически модел”(според определението на К. В. Хвостова) [14], който е освободен от много случайности, но който отразява съществените страни и корените на феномена. Казано накратко: без вникване в социално-икономическите основи на феодалния сепаратизъм в Югозападните български земи през втората половина на XIV век всеки опит за обобщение би се плъзнал по повърхността на събитията, без да засегне същността им, а всеки опит да се направи механична връзка между икономическите фактори и феодалната децентрализация би създал една схематична, в много случаи невярна и отдалечена от живата историческа действителност представа. [Previous] [Next] [Back to Index] 1. D. Zakythinos. Etats-Societes-Cultures. En guise d’introduction. — In: Art et Societe a Byzancesous les Paleologues. Venise, 1971, p. 5 (D. Zakythinos. Byzance: Etats-Societe-Economie. London, Var. Reprints, 1973); Љ. Максимовић. Генеза и карактер апанажа у Византији. — ЗРВИ, 14—15, 1973, с. 103 и сл. 2. Hr. Matanov. Radoslav Hlapen — souverain feodal en Macedoine merimonale durant le troisieme quart du XIV-е siecle . — EB, 4, 1983, p. 68. 3. Пак там, с. 69. 4. K. В. Хвостова. Количественный подход в средневековой социально-экономической истории. М., 1980, с. 56—57. 5. Hr. Matanov. Problems cf the State Structures in the Southwest Balkan Lands during the Second Half of the XlV-th Century. — EB, 1, 1984, p. 116. 6. P. Михаљчић. Kpaj. . . , c. 73 7. Hr. Matanov. Radoslav Hlapen. . . , p. 83. 8. P. Михаљчић. Kpaj. . . , c. 73. 9. Освен имотите в Драма кесар Войхна имал земи в областа на Струмица. Даренията му за манастира “Св. Архангели” до с. Габрово в тази област били потвърдени през май 1369 г. от деспот Углеша. Виж Actes de Saint-Panteleemon, No 5, с. 167-168. 10. По този въпрос виж Al. Ducellier, La facade maritime de l’Albanie au Moyen age. Durazzo et Valona du XI-e au XV-e siecle. Thessaloniki, 1981, p. 366. 11. W. Krekic, Dubrovnik. . . , No 321. С този документ Дубровнишката община нарежда на търговеца Юниус Бунич да проучи възможностите за покупка на жито от братя Драгаши и да се осведоми дали те са готови да го продават “по бреговете на морето”. Едно от задълженията на феодално зависимото население в княжеството на Драгаши било да превозва част от натуралните повинности до брега на Струма. Виж Законски споменици. . . , с. 448. 12. С. Димитријевић. Новац града Смедерева. . . , с. 72; същият, Новац . . . , с. 15. Бојаник-Лукач. Како турците го превзеле Скопијe, с. 15. 13. К. В. Хвостова. Количественный подход. . . , с. 56—57. 14. Пак там, с. 59.


text: Последни новини: Башар ал Асад: Сирия е във война Сирийският президент Башар ал Асад заяви, че страната му живее в "истинско положение на война", но посочи, че е решен да победи, цитиран от официалната агенция САНА. "Живеем в истинско военно положение. Когато сме в положение на война, всичките ни политики и всички сектори трябва да бъдат поставени в служба на победата в тази война", каза той пред министрите по време на първото заседание на новото сирийско правителство. Башар ал Асад, който рядко говори пред публика от март 2011 г. насам, отказва да признае народния бунт, който се милитаризира, за да отговори на репресиите, и го представя за тероризъм. На 3 юни, по повод първата сесия на новия парламент, той заяви решимостта си да задуши съпротивата "независимо на каква цена", въпреки растящата изолация на Сирия и санкциите на ЕС и САЩ. Повече от 15 000 души, повечето цивилни, загинаха при репресиите и боевете между войници и бунтовници, според Сирийската обсерватория за човешките права. Международната общност многократно изрази безпокойството си от затъването на Сирия в гражданска война. Турция предупреди, че ще отвърне на всяко нарушение на нейната граница от Сирия след свалянето на 22 юни на неин боен самолет от сирийската противовъздушна отбрана, а НАТО определи инцидента като неприемлив и обяви солидарността си с Анкара след заседание в Брюксел.


text: Онлайн „Онлайн“ (на английски: Online, буквално "на линия") е термин от областта на информационните и комуникационни технологии. Впоследствие обаче употребата му се разширява, той излиза от границите си и чрез общуването на хората и асоциацията свързана с него, се превръща в по-широко понятие. Антоним на „онлайн“ е „офлайн“ (Offline). В компютърните технологии и телекомуникациите „онлайн“ обозначава състояние на устройство или определена техническа или електронна част, което е под пряк контрол на друго такова устройство или част, свързано е с него и е готово за експлоатация. „Онлайн“ може да бъде състоянието например на e-mail програма, която вече е свързана чрез мрежата с определен сървър и изтегля съобщенията в компютъра, браузърът, чието състояние може да се определи от потребителя дали да бъде „онлайн“ или „офлайн“. При първото той автоматично ще се опитва да прочете уебстраници от даден сървър, при второто, потребителят може да работи с локални копия на уебстраниците, които предварително са били запазени в компютъра, без опити за свързване с мрежата.


text: Сексагинта Приста (Sexaginta Prista – лат. „Пристанище на шестдесетте кораба“) е римска крепост, останките от която се намират на територията на Русе, на възвишение вад река Дунав. Проучени са част от северозападната стена на укреплението, сгради, храм на Аполон и Принципията – щаба на римската военна част. Малка музейна експозиция, включваща и възснановка на Митреум (храм на Митра)е представена в немски бункер от Втората световна война.


text: Араповския манастир посреща своите гости с особена и самобитна атмосфера. Човек остава изненадан от красотата, която се открива пред него. Просто не ти се вярва, че насред полето може да има такова прекрасно кътче, като тази обител. Храма Света Неделя в манастира е посветен на Света великомъченица Кириакия или Неделя, на славянски. За твърдо и достойно изповядване на Христовата вяра красивата девица била жестоко измъчвана, а след това осъдена на посичане с меч на 7 юли 289 г. в град Никомидия, Мала Азия. Бог приел чистата й душа, преди мечът на палача да пролее невинната й кръв. По времето на царуването на Асеневци (XII-XIII в.) мощите на светицата били пренесени в тогавашната столица Търново. По-късно св. Евтимий, Патриарх Търновски написал „Похвала на светата великомъченица Неделя”. В храма можете да видите и едно от Чудотворните изображения на Божията Майка. Многобройните посетители, идвайки в манастира, споделят, че изпитват странни усещания в църквата „Света Неделя", в която е поместена чудотворната икона на Богородица. Едни чувстват някакъв свеж полъх, други получават изтръпвания. Специалистите пък остават удивени от прекрасните стенописи, които са отлично съхранени в оригиналните им ярки цветове. Даруване с дете Тя помага на бездетни жени да се сдобият с рожба. Чаках 8 години за дете, разказва 35-годишната Гинка Илиева от Пловдив. Докторите под тепетата вдигнали ръце - нямало никаква причина да не могат да имат дете със съпруга й. Медиците в София също потвърдили мнението на колегите си, но и те били безсилни. Тогава Гинка тръгнала по билкари. Изпих десетки литри какви ли не отвари, но нищо не се получи. От своя приятелка чух за иконата на Божията майка в Араповския манастир и отидох, обяснява Гинка. Паднала на колене и започнала горещо да се моли на Светата Дева да я дари с детенце. Няколко пъти още ходила в манастира. При едно от посещенията й някаква жена я посъветвала да купи детска дрешка и да я остави пред иконата. Гинка го направила и след два месеца забременяла. Родила момиченце, а след 3 години още едно. Всяка година на 15 август семейството на Гинка отива в манастира, а после раздава курбан за здравето на двете дечица. Майката и бащата са убедени, че рожбите им са дар от Божията майка. Възстановяване на зрение В наши дни освен с чудодейната икона на света Богородица манастирът е прочут и с аязмото. Водата от свещеното аязмо на Араповския манастир е лековита, казват жители на близкото село Златовръх. Най-много изворът помагал при влошено зрение. Старите хора твърдят, че се отървали от перде на очите, след като в продължение на няколко месеца всеки ден се плискали с налята вода от аязмото. Славата на аязмото също е свързано в чудо. Беят управлвите на Станимака, имал сляпа дъщеря. Възрастна кадъна сънувала пророчески сън и поръчала на турчина да заведе щерка си на извора, защото водата там е благословена да изцелява. Беят отначало не повярвал, но решил все пак да провери. Завел момичето на мястото. Там измили очите й и станало чудо - девойката прогледнала. Според преданието в знак на благодарност бащата построил сегашното аязмо и дарил пари за построяването на Араповския манастир. Той е единственият, издигнат по времето на турското владичество. Основан е през 1856 г. от йеромонах Софроний. Дванадесет години по-късно в светата обител се създава училище за бедните деца от околността - така монасите искали да се противопоставят на гръцкото влияние в църквите и школата. История Араповският манастир е възникнал около водите на древно аязмо близо до асеновградското село Златовръх, със старото име Арапово, през XIX век. Той е един от последните, основани манастири преди Освобождението. Строителството му започнало през разцвета на Възраждането по нашите земи - около 1856 г. Затова при неговото изграждане не са били щадени средства, за постигане на високо строително и художествено майсторство. Той е близък по стил до атонския тип кръстокуполни църкви. Стенописите са направени между 1864 и 1884 г. от Алекси Атанасов и Георги Данчов Зографина. Образите на Кирил и Методий са изобразени като духовници и просветители: Стенописите включват и сцени от житията на свети Иван Рилски, патриарх Евтимий, свети Иларион Мъгленски, свети Марко Преславски и др. Манастирският комплекс включва и триетажна къща от камък и дърво в типичния за Възраждането стил. Външният обем на църквата е малко по-нисък от необходимото. Това усещане се допълва и от силуета на сплескания тромав купол, изграден от Николай Евров през 1930 година, след като при земетресението от 1928 г. оригиналният обем се е срутил. За разлика от църквата в Горноводенския манастир, тук страничните входове водят към наоса, Вместо в нартекса. Те са маркирани с балдахинови портици, украсени с кобилични фронтони. Живописно въздействие притежават и детелинообразните прозорци върху конхите и фронтоните на наоса. За изграждането, както на жилищните и стопанските сгради, така и на съборния храм „Св. Неделя" е бил поканен видният юговски първомайстор Стою. Той взел за прототип на съборната църква на Горноводенския манастир, издигната няколко години преди това. В миналото сградите на манастира са обграждали дворното пространство от четирите страни, като само югоизточният ъгъл оставал незастроен. За съжаление, корпусите откъм север и изток, увредени при земетресението от 1928 година, днес вече не съществуват и е запазен само външният им зид с голямата порта, извеждаща към аязмото. Местоположение Светата обител се намира в община Асеновград, Област Пловдив, Южен централен регион на България. Селото се намира на 12 км източно от Асеновград. Съседни населени места са село Козаново на 5 км, село Избеглии на 5 км (на север), село Патриарх Евтимово на 6 км, село Нови извор на 5 км (на югоизток) и село Стоево на 3 км на югозапад. До 1934 г. село Златовръх се наричало Арапово. До манастира се стига лесно от Асеновград, като се поеме по пътя за гр. Първомай. Малко след Асеновград има означена отбивка вдясно за манастира. Храна не се предлага, но манастирът разполага с няколко стаи за посетители. Стаите, обаче, не са в никакъв случай луксозни, като баните и тоалетните са общи. Стаите се запълват предварително за големи християнски празници, така че се препоръчва предварителна резервация.


text: Синът ми се разболя на 5 години и половина, зарази се по време, когато в детската градина имаха Рубеола и Варицела (според много майки шарките ходят ръка-за-ръка). Аз бях бременна в края на 6-ти - начало на 7-ми месец, за щастие карала Варицела и ваксинирана за Рубеола. Въпреки всичко си се притеснявах за бебето, колкото и да четях, че опасността е при неваксинираните и неболедували майки през първите 3 месеца на бременността. Тогава изхода е само един - аборт, алтернативата е да се роди дете с много увреждания. По-късните заболявания от шарка за майките не носят толкова голям риск, въпреки това, че бебето може да се зарази. Първите пъпки се появиха вечерта на гушката - 2 броя, приличаха на ухапано от комар. Аз не им обърнах много внимание- решавайки че това е ''ухапано''. На сутринта си имаше само тези 2 пъпки, но зачервени и със ''съмнителна'' течност вътре. Аз реших че ухапаното е от паяк, или поредната алергична реакция (синът ми е правил много такива до сега от ухапвания от насекоми). Затова нещо ме накара да не го пусна на градина този ден. До края на деня пъпките се ''размножиха'' и станаха около 50 по цялото тяло - новите приличаха на ''комарени'', първите с мехури с вода. Температура нямаше, нямаше и предните дни преди избиване на пъпките. През нощта малкият вдигна температура - 37.5-38.0 и постепенно пъпките започнаха да стават все повече - по дупенцето, корема, гърдите, крачетата, ръчичките, веждите, в главата, слабините.... Няма празно както се казва. Тогава започна и лудия сърбеж! Сърбят пъпките които са ''комарени'' и ''пълни с вода''. Не успяхме да опазим гръбчето и дупето, където ни останаха белези, но за щастие лицето не е ''поразено'' с ''украшение''. През следващите дни синът ми започна да вдига температура (обикновенно с новия прилив на пъпки, които избиваха на тласъци), която беше около 38-39 градуса, но спадаше след прием на Парацетамол. Давахме парацетамола на сироп с мента, изстуден в хладилника, защото преглъщането е затруднено от пъпките по гърлото и в устната кухина. Храненето естествено се затудни много - предпочиташе изстудени напитки и сладолед. Та диетата мина на студено мляко, сладолед и студени сокове. Шарката протича за около 10 дена, след което пъпките завяхват, така че детето не заслабва толкова от лошо хранене. Много ни помогнаха следните медикаменти - Calamine Lotion - съдържание: Zink Oxide 5g, Calamine 15g Phenol Liquid 0,5ml с това мажехме пъпките за да спира сърбежа. По скоро да кажа че го окъпвах с това, понеже е много трудно да успееш да намажеш само пъпките когато са примерно 300 или 500 :-)) - пудрата с Zink на Johnson's - помагаше пъпките да загарят по бързо, използвах я след къпане. - Къпане без сапун, със отвара от смрадлика във ваната - по 2-3 пъти на ден, водата е хладка. Помага за загаряне на пъпките, сърбежа, температурата. Детето ''живва'' от къпането. Тук трябва да отбележа, че тук (ЮАР) препоръчват къпането, същото е в САЩ, но в БГ не го препоръчват - нямам представа за причината. Но ефекта от къпането е невероятен. - Парацетамол - на сироп , независимо от възрастта на детето- таблетките е трудно да се глътнат. За предпочитане е да купите сироп с вкус на мента, а не на ягодка заради трудното преглъщане. - допълнителни медикаменти , които ще ви изпишат (много често антибиотик). Защо Варицелата не е ''безопасно'' заболяване? Противно на много майки , които смятат че това е безобидно заболяване, което трябва да се изкара, искам да напиша че това съвсем не е така. Обезводняване: Вярно - понякога протича леко - както съм го описала, но понякога, ако избилите пъпки в устата са повече, детето спира да пие дори и вода. При нас този период беше само 2 дена, а и сина ми е достатъчно голям за да разбере че ''боли-неболи'' трябва да пие. При дете под 3 години, трудно ще го накарате да пие вода насила, а и тогава обезводняването става много бързо. Инфекции на пъпките: Разчесани пъпките могат да докарат страшни инфекции - пъпките стават на кървящи рани (ние имахме няколко такива на гърба). Ако не се вземат мерки веднага и се разчешат с мръсни ръце може да се стигне до много опасни последици. Средството е отрязване на ноктите ''до месо'', миене на ръчичките постоянно. Няма начин да се опазите от чесане 100% .... дори голям човек не може насън да се контролира, а е абсурд майката 10 дена да не спи и да дебне кога детето на сън протяга ръце и почва да се чеше. Ръкавичките няма да ви спасят - разчесването при нас стана през потник, тениска и пижама. Вторични инфекции: Това са бронхити, пневмонии, хепатити и т.н. Болестта, макар и невинно протичаща, отслабва много имунната система и всеки вирус, който досега е бил безобиден, може да порази детето. Затова непременно заведете детето на лекар! Води се в момента когато детето има 1 пъпка тип ''комар'', една ''с мехур'', една ''завяхнала''. Това обикновено става след 48 часа от избиване на 1-вата пъпка. Ще прегледат дробовете на детето, гърлото, кръвното, ще направят изследвания на кръв и урина за да се установи състоянието му в момента. При съмнение за вирусна или бактериална инфекция ще ви дадат антибиотик. Той би спасил живота на детето ви, затова не се подвеждайте да се отказвате от него, ''защото шарката не се лекува с антибиотик''. Той е за лечение на другата инфекция, която би станала от настинка на пневмония за 24 часа без антибиотика! Антибиотика не лекува шарката - а съпровождащите я заболявания. Ще ви предупредят да наблюдавате детето - ако то стане сънливо, поти се много нощем, само лежи, зачерви му се лицето или клепачите, урината потъмнее много, не приема вода, или промени поведението си - да отидете веднага на лекар, за да се провери дали не се разболява от нещо детенцето. За съжаление , все още има смъртни случаи от инфекциите съпровождащи варицелата (най често от пневмонии развили се за няколко часа при малки деца), затова бъдете внимателни и ходете на лекар дори за безобидни неща! Най-ЛОШОТО на боледуването от Варицела, от което СПАСЕНИЕ Е САМО ВАКСИНАТА! Както и да мине болестта - и леко и тежко, варицеления вирус остава да живее в тялото на детето ви (в нервите) . И в някой момент от живота може да реши да се активира (все още няма точни данни кое го активира - смята се отслабена имунна система, но не винаги е така). Резултата е херпес зостер. Заболяване което поразява лицето или тялото - поразения участък изглежда като ''разпаднало се месо'' .... Болките са ужасни. Вече няма сърбеж, а БОЛКА - силна и нетърпима. В БГ дават обезболяващи със СПЕЦИАЛНА рецепта. Изписват и витамин В на инжекции. Заболяването протича вече понякога и за 6 месеца... Не искам да пиша повече за него - майка ми боледува от това, когато беше на 50. Наистина е ужасно :( МОЖЕМ ЛИ ДА СИ СПЕСТИМ ТОВА? ДА МОЖЕМ! Има ваксина прилагана от 70-та година насам в Япония като задължителна, в момента се слага и в други страни като препоръчителна. Тук на пазара се предлага VARIVAX. Слага се също в западна Европа и САЩ. Реакциите от ваксината са много леки - температура, може да има лек обрив за 24 часа. Защо е по-добре ваксина от ''естествен имунитет след боледуване''? - Защото не знаете дали няма да боледува дъщеря ви когато е бременна и ще се наложи аборт. Дали ще ви прости, че не сте я ваксинирали? - Защото при кърмаче варицелата може да доведе до смърт. Все още умират възрастни и деца за съжаление. - Защото ако детенцето се разболее и от още нещо по време на варицелата или след нея (бронхит, пневмония) ще изпиете ''една кофа'' антибиотици, и ще се чувства много по зле, отколкото след реакцията от ваксината. - Защото възрастните боледуват МНОГО МНОГО МНОГО тежко, а вие нямате гаранция кога ще се заразите. - Защото ВАРИЦЕЛА ВИРУСА ОСТАВА ВЪВ ВАС И МОЖЕ ДА ВИ РАЗБОЛЕЕ ЕДИН ДЕН ОТ ХЕРПЕС ЗОСТЕР! - Десет дена по малко сърбежи, белези, тревоги за цялото семейство (в най-лекия случай на протичането). Аз ще ваксинирам бебето си. Съжелявам, че разбрах за ваксината след като сина ми се разболя и не можах да го предпазя. За мен предимствата на имунизациите са повече от недостатъците. Материалът е предоставен от [desi]


text: Къде се отглеждат лешниковите храсти? Лешникът е влаголюбив овощен вид. Haй-благоприятни условия за развитието му има в планинските части на непресъхващите реки с осигурен въздушен дренаж. Най-подходящи изложения за него са северното, североизточното и северозападното. Относително по-неподходящи са останалите изложения. За предпочитане са защитените от силни ветрове места и с по-висока въздушна влажност. Подходящи са и местата покрай големите реки в равнинните части. Как се размножават лешниковите сортове? Лешниковите сортове се размножават предимно чрез вкореняване на издънки. Напоследък в някои страни лешникът се размножава чрез присаждане и се отглежда стъблено. Насажденията, създадени от такъв посадъчен материал, се отглеждат по-лесно, понеже позволяват да се механизират основните производствени процеси, включително и беритбата на плодовете. Кои подложки се използуват за размножаване на лешника чрез присаждане? За размножаване на лешника чрез присаждане се използуват семенни подложки, подложки от Мечешки лешник, Грузински лешник и др. Мечешки лешник. Той е разпространен в Далечния изток, Мала Азия, Кавказ, Западна Грузия и др. Дървото му има силен растеж и достига на височина до 20 - 30 т. Плодовете му са по-дребни от плодовете на обикновения лешник, но черупката им е по-твърда. Те узряват добре и лесно опадат. Има добра съвместимост с културните лешникови сортове. Растежът на присадените върху него сортове е умерен до силен. Плододаващият период на дърветата е над 40-50 години. Грузински лешник. Той расте в диво състояние в Северен Кавказ. Възрастното дърво достига иа височина до 25 м. Плодовете му са събрани по няколко в съплодия и имат кръгло сплесната форма. Какви почви са най-подходящи за отглеждане на лешниковите храсти? Максимални добиви от лешниковите храсти може да се получават само на алувиалноливадни и богати почви. Подпочвата също трябва да бъде богата и пропусклива. Почви с плитко разположен карбонатен пласт са неподходящи за отглеждане на лешника. По-малко подходящи са останалите почвени типове. На тях лешникът може да се отглежда само при естествено овлажняване и сигурно напояване. Кои лешникови сортове са подходящи за отглеждане в любителските градини? Ата баба (фиг. 208). Плодовете са групирани по 3-6 в кичур. Те са дребни до едри -1,4 g, - плоско закръглени. Обвивката им (кулулата) е около два пъти по-дълга от тях. Черупката е тънка и чуплива. Ядката съдържа 6796 мазнини и съставлява около 49% от масата на плода. Подходящи са за консумация в прясно състояние. Храстите са силно растящи. Цъфтежът е ран. Сортът е самостерилен. Фиг. 208. Ата баба Бабемо виден лешник (фиг. 209). Плодовете са средно едри - около 1,6 g, - с тънки, светлокафяви и лъскави черупки. Ядката е средно голяма, изпълва добре черупковата празнина. Тя съставлява 45% от масата на плодовете, а съдържанието й на мазнини е около 63% има добър вкус, който напомня вкуса на бадем. Плодовете узряват към средата на август. Използуват се за консумация в прясно състояние и за преработка. Храстите са умерено растящи, плододават редовно и изобилно. Фиг. 209. Бадемовиден лешник Фиг. 210. Ран Трапезундски Фиг. 211. Римски лешник Фиг. 212. Тонда джентиле Ран Трапезундски (фиг. 210). Плодовете са едри, овални, със заострени върхове. Черупката им е тънка. Ядките са средно едри и изпълват добре черупката. Кожицата им се отделя лесно. Ядката съставлява 59% от масата на плодовете. Плодовете узряват през втората половина на юли. Вкусовите им качества са много добри. Трудно се отделят от чашката. Използуват се за консумация в прясно състояние и за преработка. Храстите са средни по сила на растеж, рано встъпват в плододаване и плододават обилно. Средно подходящи са за едностъблено отглеждане. Цъфтежът им е ран. Сортът е самобезплоден. Римски лешник (фиг. 211). Плодовете са едри - около 2,7 g. Черупката е тънка, с по няколко бразди, светлокестенява. Ядката е една и изпълва добре че рупката. Тя съставлява около 46% от масата на плодовете и съдържа около 67% мазнини. Плодовете се отделят лесно от чашката, узряват през втората половина на август. Използуват се за консумация в прясно състояние и за преработка. Храстите са силно растящи, встъпват рано в плододаване и плододават редовно. Цъфтежът е ран. Сортът е самобезплоден. Средно устойчив е на болести. Тонда джентиле (фиг. 212). Плодовете са средно едри -2,4 g,-закръглени, с тънка черупка. Ядката съставлява 53,50% от масата на плодовете. Плодовете се отделят лесно от чашката. Узряват през втората половина на август. Храстите са умерено растящи и са добре приспособени към едностъблено отглеждане. На какви разстояния се засаждат лешниковите храсти? Лешниковите храсти се засаждат на разстояние 3-4 m между редовете и 4-5 m между дърветата в реда. По-големите разстояния са за по-богати почви. Какви са изискванията на лешника към обработката на почвата? Лешниковите храсти не са взискателни към почвените условия и понасят зачимяване, но реагират положително на обработката на почвата. Основната оран в лешниковите насаждения се извършва през есента, а през вегетационния период се правят 5-6 разрохквания с оглед да се запази почвената повърхност чисТа от плевели. Есенната оран се извършва на 15-18 cm дълбочина, а разрохкванията през вегетацията - на 10-12 cm. Как реагират лешниковите растения на напояване? Лешникът е влаголюбиво растение, затова лешниковите растения се засаждат покрай реките и деретата. През вегетационния период, за да се осигурят нормален прираст и редовно плододаване на лешниковите растения, са достатъчни 5-6 поливки. Как се извършва предпосадъчната подготовка на мястото за лешниково насаждение? Подготовката на мястото за лешниково насаждение е същата както подготовката на мястото при създаване на ябълково насаждение (вж. No56 и 57). Кога се засаждат лешниковите растения? Както при другите овощни видове, есенното засаждане на лешниковите растения е най-добро. Лешникът има къс почивен период и ако засаждането се извърши през пролетта, голяма част от растенията не се прихващат. Как се засаждат лешниковите растения? Риголваното място за засаждане на лешникови растения се подравнява и маркира. Посадъчните дупки се изкопават с размери 30х30x30 cm. Посадъчният материал трябва да е добре вкоренен. Преди засаждането се извършва преглед на кореновата система и всички счупени коренчета се премахват до здраво. Излишно съкращаване на кореновата система не се прави. Вкорененото растение се поставя в дупката и чрез визиране или със садилна дъска се определя точно мястото му, като се поставя 3-4 cm по-дълбоко, отколкото е било в разсадника. Единият работник прикрепва растението и разпределя кореновата му система, а другият с лопата хвърля рохкава и влажна почва и я притъпква, след което около засаденото растение прави венец от почва. Непосредствено след засаждането всяко растение се напоява е по 20-25 л. вода - гравитачно или с лейки. Правилно ще бъде, ако се извърши и мулчиране на почвата. Как се извършва резитба за формиране и плододаване на лешниковите храсти? За формиране на лешника е подходяща храстовидната форма. Лешникът се засажда с едногодишна или двегодишна вкоренена клонка. Непосредствено след засаждането растението се съкращава на 25-30 cm. От засаденото растение през лятото израстват няколко летораста. Ако леторастите са много, най-вътрешните се премахват. Съкращаване обаче на леторастите не се прави. Лешникът плододава на едногодишна дървесина, поради което резитбата трябва да подтиква храстите към ежегоден силен растеж. Чрез нея се регулира и плододаването на храстите. През периода на формирането трябва да се създаде основа, подобна на чаша, като във вътрешността на храста не се допуска прекомерно сгъстяване. Към третата година лешниковите храсти започват да плододават и по-нататъшната резитба се състои в редовно прореждане на вътрешната част от храстите и отстраняване на всички изсъхнали и счупени клонки и клони. Някои лешникови сортове имат склонност към прекомерно образуване на издънки. Образуването на много издънки довежда до изтощаване на храстите и понижаване на родовитостта им. При такива храсти е необходимо някои от издънките да се премахват в най-ранна възраст, още когато са на 5-8 cm над почвата. Отрязването им на нивото на повърхността на почвата не довежда до намаляване броя на издънките. Нещо повече, те се увеличават, защото всяка отрязана издънка дава от своя страна нови издънки. Затова издънките трябва да се премахват, като се разрови почвата и се изрежат с остра ножица до основа. Резитбата се извършва рано през пролетта. След 4-5 плододобива лешниковите клони остаряват и почти спират растежа си. Добре е при всяка зимна резитба да се прави преценка на по-старите клони и да са премахват онези, по които няма или има съвсем слаб едногодишен прираст. По такъв начин ежегодно ще се извършва подмладяване на храстите. Такава резитба се прилага, докато храстите имат силни издънки. Кога и как се извършва резитба за подмладяване на лешниковите храсти? Резитба за подмладяване на лешниковите храсти се извършва, когато растенията са отслабнали и израсналите от тях издънки са слаби. При нея се изрязва цялата надземна част на храста наравно с почвата. След изрязването целият дънер се закрива с рохкава пръст - с 5-6 cm дебелина. През лятото от изрязаните храсти попарват голям брой силни леторасти. Резитбата за подмладяване е резултатна, ако са придружавани от обилно торене с органични и минерални торове и с обработка на почвата. Как се извършва торене на лешниковите храсти? При добра предпосадъчна подготовка на мястото през първата година след засаждането се извършват едно или две подхранвания с по 15-20 g амониева селитра на 1 м2. През следващите години се извършва ежегодно торене с по 3-4 kg оборски тор, 40-50 g суперфосфат, 25-30 g калиев сулфат и 40-50 g амониева селитра на 1 м2. Кога трябва да се внасят торовете? Определените дози от оборския тор, суперфосфата, калиевия сулфат и една трета от азотния тор се внасят през есента при дълбоката обработка на почвата. Останалата част от амониевата селитра се внася през пролетта и лятото. Първото подхранване с амониева селитра се извършва през април, а второто-в началото на юни. Определените торове се разхвърлят равномерно върху почвата, след което тя се прекопава. 11рез есента прекопаването се прави по възможност по-дълбоко, а през пролетта съвсем плитко. Подхранванията трябва да се извършват след дъжд или след поливане. Коя болест на лешника има най-голямо икономическо значение сега? Засега брашнестата мана има най-голямо значение за лешниковата култура. Болестта се причинява от гъба, която се развива обикновено върху тръбната страна на листата във вид на паяжинна плесен. Тази плесен се прошарва с черни тела. Болестта преминава и по крушата. Гъбата зимува в окапалите листа. Борба. Събиране и изгаряне на заразените листа; пръскане с 0,8% тиозол 80 или 0,06% бенлейт при появата на болестта и няколко пъти след това през интервал от 10-12 дни. Кои неприятели са най-опасни за лешника у нас и как се води борбата с тях? Най-опасни за лешника са лешниковият хоботник и лешниковият сечко. Лешников хоботник. Възрастното на лешниковия хоботник е бръмбарче, което се среща през пролетта и лятото. Зимува като ларва в почвата. Възрастните бръмбарчета нагризват зелените плодове и в тях снасят по едно яйце. Излюпените ларви се хранят с ядките на плодовете. След известно време ларвите напускат лодовете и се заравят в почвата. Борба. Борбата срещу лешниковия хоботник се води чрез дълбоко прекопаване на почвата, събиране на червивите плодове, пръскане с 0,15% агрия 1050 или 0,2% фосхлор срещу бръмбарчетата, преди да са започнали яйцеснасянето. Лешников сечко. Той също е малко бръмбарче, което снася яйцата си под кората на леторастите. Излюпените ларви се вгризват в сърцевината, където прекарват две зими. Нападнатите леторасти изсъхват. Борба За предпазване на растенията от лешниковия сечко е необходимо да се изрязват и изгарят нападнатите леторасти и да се пръскат с 0,15% агрия 1050, когато започне летежът на бръмбарчетата. Какви растителнозащитни мероприятия са необходими за запазване на лешниковите храсти? През есента, след листопада, трябва да се съберат и да се унищожат опадалите листа и да се извърши прекопаване на почвата под лешниковите храсти. По този начин се унищожават източниците на зараза от брашнеста мана, която зимува в листата, и от ларвите на лешниковия хоботник, които зимуват в почвата. През зимата трябва да се изрежат и изгорят нападнатите от лешниковия сечко клонки. За да се намали запасът от лешниковия хоботник, необходимо е червивите плодове да се събират няколко пъти през лятото. Когато започне разлистването на храстите, необходимо е да се извърши пръскане с 0,1 о/о каратан или с 0,6% тиозол 80 срещу брашнестата мана, като 10- 12 дни по-късно пръскането се повтори със същите средства. Следващото пръскане се извършва при появата на възрастните на лешниковия хоботник с 0,15% агрия 1050. За да бъдат предотвратени напълно загубите от лешниковия хоботник, необходимо е още едно пръскане с 0,15% агрия 1050 през време на масовия летеж на бръмбарите. При пръсканията срещу лешниковия хоботник се унищожават и възрастните на лешниковия сечко. Как и кога се извършва беритбата на лешници? Лешниците са готови за беритба, когато се отделят лесно от чашките си. Беритбата се извършва на ръка или чрез стръскване. Отделянето и просушаването се извършват както при бадема .


text: Страницата не е намерена (Page Not Found) Може би страницата, която търсите е преместена, със сменено име или временно недостъпна. Моля, опитайте следните варианти: - Ако сте въвели адреса на страницата, проверете дали той е написан вярно, дали има главни букви и т.н. - Вижте началото, и потърсете отново информацията, която искате. - Кликнета на бутона "Назад", за да пробвате друг линк. The page you are looking for might have been removed, had its name changed, or is temporarily unavailable. Please try the following: - If you typed the page url address in the address bar, make sure that it is spelled correctly and case appropriate. - Open the home page, and look for links to the information you want. - Click the "Back" button to try another link.


text: Женят Дарин Ангелов, той не знае БРАТЪТ БЛИЗНАК НА АКТЬОРА - ДЕЯН, ОКУПИРА ОЛТАРА ДОГОДИНА Мери Цветкова 05.11.2008 Снимка: АРХИВ Братята близнаци Дарин и Деян Ангелови са неразделни на сцената и в живота, но Деян пръв ще се бракува. Звездата от най-новия мюзикъл "Страхотни момчета" на Младежкия театър Дарин Ангелов отрече всякакви слухове, че ще се бракува. "Слуховете тръгват още преди събитието. Дори не съм планирал подобно нещо", учудено коментира той клюката пред "Монитор". Чаровният актьор обаче не се отметна, че има "здрава" връзка с брюнетката Ралица от балетната формация "Мденс", която украсява всяка вечер шоуто на Азис. "Да, това е приятелката ми. Но с нея още не сме обсъждали нищо конкретно", уточни Дарин.Затова пък неговият брат близнак - Деян, с когото са неразделни и на театралната сцена, наистина ще се жени догодина. Най-щастливото събитие се очаква през пролетта, но двамата влюбени още не са избрали датата. Половинката на Деян се казва Петя Пилева и въпреки че не е актриса, тя е пристрастна към артистичното съсловие, защото баща й е театрал. По професия красавицата се подвизава като пиар.28-годишните братя близнаци се прочуха покрай "Черна комедия" на Младежкия театър, но истински триумф постигнаха в "Страхотни момчета", където правят дързък стриптийз. Въпреки че там Деян влиза в амплоато на гей, именно той се очертава пръв да заведе пред олтара избраницата на сърцето си. . . . . Живот: други материали . Анкета трябва ли да слагаме коланите на задните седалки в автомобила? да, задължително спасяват само когато се кара до 80 км./ч не кат само си търси начин да глобява


text: Нови разпоредби от КАТ Нови разпоредби от КАТ От петък (15 февруари) влиза в сила новата Наредба за условията и реда за отнемане на контролни точки на водач на МПС, извършил нарушение. Всеки водач започва с лимит от 39 контролни точки, които са отразени в контролния му талон. За всяко извършено нарушение с връчване на наказателното постановление ще бъдат отнемани точки. Наредбата предвижда отнемане на различен брой точки за различните нарушения. За първи път се въвежда отнемане на точки за шофиране след употреба на алкохол, при използване на антирадар и при шофиране без книжка. Ако водачът бъде заловен от пътните полицаи да шофира с наличие на алкохол в кръвта между 0,5 и 1,2 промила, от талона му ще бъдат отнети 10 точки. Когато нарушението е повторно, взетите точки ще са 13. При отказ от проба за употреба на алкохол или неизпълнение на предписанието за медицинско изследване – санкцията е 12 точки. По 10 контролни точки ще се отнемат на водачи, използващи антирадари. Новата наредба предвижда и отнемане на 6 точки за шофиране без книжка, досега водачите не са били наказвани с отнемане на точки за такова нарушение. За превишаване на максимално разрешената скорост се предвижда отнемане на една точка. При надвишаване на скоростта от 21-30 км/ч - 3 точки. От 31-40 км/ч - 7 точки. От 41-50км/ч. - 12 точки. Над 51 кв/ч – 12 точки. За повторно превишаване на скоростното ограничение с над 31км/ч. се вземат 13 точки. За неправилно преминаване покрай спирка на превозни средства за обществен транспорт или покрай спиращ или спрял автобус санкцията е 8 точки. Толкова са точките, отнемани още за преминаване при сигнал за светофара, който не разрешава преминаването, за неизпълнение на задължението за използване на предпазен колан или каска. 6 точки ще се вземат за използване на мобилен телефон при управление, освен ако няма устройство “hands free”. За неправилно престояване или паркиране в зоната на пешеходната пътека, спирка за обществен превоз на пътници или кръстовище – 4 точки. Законът за движение по пътищата определя два начина за попълване на актива от точки, ако той започне да се изпразва. Единият вариант е чрез допълнителен изпит – така могат да се възстановят максимум 13 точки на година. При другия водачът не трябва да има никакви нарушения в продължение на 2 години. Тогава се възстановява максималният размер от 39 точки. От КАТ напомнят още, че ако шофьорът притежава контролен талон “водач на МПС без наказания” и извърши нарушение на пътните разпоредби, той ще бъде пощаден еднократно. Още новини. Купи кола Избери кола Последни авто новини Изгодни оферти Тунинг Новини


text: Искате да участвате в проява? Желаете вашият бизнес да се разрасне или да започнете международна дейност? Вашият бизнес оказва влияние върху околната среда и имате нужда да го приспособите? Или пък все още сте в началото...? Европейската седмица на МСП предлага широк спектър от изложения, конференции и семинари, на които можете да: - научите за съществуващи програми за подпомагане на малките предприятия - видите как други предприемачи се справят с подобни на вашите предизвикателства - се възползвате от възможностите за сътрудничество и създаване на контакти Всяка от проявите ще бъде насочена към една или повече конкретни теми, като например започване на бизнес, фалит и ново начало, корпоративна социална отговорност, женско предприемачество, данъчни и правни въпроси и др.


text: Като пазарен лидер в сектора за бизнес софтуер, SAP (NYSE: SAP) помага на компании от всички размери и индустрии да оперират по-успешно. SAP приложенията и услугите дават възможност на повече от 253 500 клиента да оперират доходно, да се адаптират правилно, и да растат постоянно. SAP е глобален работодател на над 66 000 служители от 120 националности, участва в партньорска мрежа с над 13 000 компании и притежава 14 развойни центъра. Българският филиал на световния софтуерен лидер SAP SE присъства на българския пазар вече повече от 15 години. През декември 1999г., SAP SE регистрира дъщерното си дружество SAP България ЕООД, а през 2002г. Инвестира и в развоен център – SAP Labs България. На българския пазар SAP България ЕООД предлага цялото си портфолио от продукти в 5 иновационни направления: Applications, Analytics, Mobility, Database&Technology и Cloud, както и силен фокус върху създаването на солидна екосистема от партньори чрез програмата SAP PartnerEdge. SAP Labs България е един от центровете за разработване на програмни продукти, част от SAP Labs Network. Дейността на SAP Labs България е фокусирана върху разработването на ключови елементи от бизнес платформата SAP HANA Cloud.


text: Мост на Уитстоун Уитстънов мост или електроизмерителен мост на Уитстън е разклонена електрическа верига, която се използва за измерване по сравнителен метод на съпротивления (или други неелектрически величини, свързани със съпротивленията с известна зависимост). Когато между C и D не протича електрически ток, което се установява по липсата на отклонение на галванометъра G, тогава R1/R2 = R3/R4, където R1 и т.н. са съпротивления. Този принцип се използва в моста с метров реохорд. Проводник АВ с еднородно съпротивление и дължина обикновено 1 метър, съответства на R3 и R4. За R1 се използва еталонно съпротивление, а R2 е измерваното съпротивление. Посредством плъзгащ се по АВ контакт се намира точката на нулево отклонение на галванометъра, при което съпротивленията R3 и R4 са пропорционални на съответните дължини от жицата. Устройството е наречено в чест на Чарлз Уитстоун (Charles Wheatstone, 1802 - 1875).


text: Хората имат нужда от герои.Ето защо те създадоха характер, което дава специални правомощия.Те изобретиха герои спаси човечеството от злите прояви и грижа за всеки индивид, чувствайки вътрешната си радар, когато някой болно и се нуждае помогне.А там, където има герои, винаги има злодеи.В противен случай, който след това се бие?Като правило, всички супер герои се раждат в комикса, и след това да получите на телевизионните екрани и компютърните игри.По този начин и имаше Spider-Man в началото на шейсетте години - първо в комикси Marvel, и след това да се превърне в герой на киното и във времето, характера на виртуалния свят.Истинско име на Spider-Man - Питър Паркър.Той живее един обикновен живот на един човек, който е принуден да отиде на работа, плащане на сметки, упрекна властите.Но когато той облече костюм, той се превръща в същество, че няма постановление.Сега Spider-Man игри са не по-малко популярни филми и комикси.Той се превърна в герой за толкова много сюжетни линии, че след като за цел да опише всички от тях, можете да създадете многотомен, посветен на легендарния супер герой.На поданиците на Spider-Man цяло поколение, което продължава да бъде фен на истории за него.Тези, които са по-млади, също не остават безразлични, и да се присъедини към редиците на феновете, наблюдавайки отблизо развитието на супер герой кариера.Spider-Man 3 игра, наречена по-вълнуващи приключения, изпълнени с опасности и риск, но не и без благородни импулси.Не очаквайте, че компютърните игри са точно повтаря историята на комикси, но това е още по-добре, винаги е интересно да научат нещо ново за любимия си герой.Но освен за Spider-Man, ще намерите игри и други познати герои, а понякога и съчетание от Super Heroes, които дойдоха тук от други комикси и обединиха сили срещу хаоса.Всички анти-герои не са оригинал в техните мечти и стремежи.Това е Доктор Октопод не се разпределя брилянтни идеи и банално иска да завладее света.Desire не може да се счита за похвала, но предвидимостта го прави по-лесно да се справят с него.Всеки супер герой на специалните си умения, докато Spider-Man взема от ръцете му много лепкава уеб, която помага му да се придържат към каквато и да е повърхност и спиране от движение на врага, заплитащи лепкава и силен вещество.Просто го направи без практика умело и не винаги точно.За да научите тази мъдрост, на практика и да получите, за да спаси света от тези, които са го нападнали.Възпроизвеждане на играта Spider-Man 4, борбата врагове, да ги преследват и да нанесе смъртоносен удар.Да не падне от голяма височина, проучване място, което ще да прикачите.Понякога стара зидария не стои и да падне.Спайдърмен онлайн игри може да ви направи един фотограф, който е наредено да свали супер герой за списанието.Но той е толкова бързо, че хвана фокуса на камерата не винаги работи.Колкото по-добре картината ще бъде, толкова повече таксите, която дължите.Понякога ще се помогне на Батман и се бори с престъпниците заедно, винаги е по-лесно.И когато партньорът също има супер сила и тогава ще може да се спори много по-бързо.Радваме се, че можем да ви предоставим възможността да играете онлайн игри за безплатно Spider-Man.Освен brodilok, битки и prygalok, паякът може да бъде събрана по време на пъзели, бои, изобразяващи сцени от комикса, преминават лабиринт и решаване на пъзел.Но може флопа на страната на злото и ролята на злото, д-р разруши сградата и да постави града в хаос.


text: Брашно от нахут - 500 гр. В средиземноморската и индийска кухня често се използва брашно от нахут. Вкусът му е леко орехов с естествен аромат. Поради сгъстителните си качества, то е идеално за направата на зеленчукови палачинки, супи, пици и омлети. Високото съдържание на протеини го прави чудесно за вегетарианци. Брашното от нахут е фантастична добавка към яйца и база към миксовете за вегетариански омлети. Нахутът е бобово растение, отглеждано заради необикновените си семена с форма, напомняща овнешка глава с птичи клюн. Трето по популярност в света бобово растение след граха и фасула. Съдържа целулоза, която влияе върху правилното функциониране на храносмилателната система, състоянието на сърцето и благоприятстват за стабилизиране на нивото на кръвната захар. Консумацията на нахут доставя на организма енергия, която се използва постепенно, без да води до повишаване на нивото на кръвната захар. Подобни продукти


text: Кратко описание на фирмата |Фирма “НЕСТО-2000” ЕООД с управител инж. Пейчо Георгиев Стойнов е създадена през 1996г. Разполага със своя собствена техническа база на територията на индустриалната зона на село Драгор, област Пазарджик, снабдена с производствена техника и оборудване. В нея работят шест специалиста с висше техническо образование и двадесет и седем висококвалифицирани работника. В дейността на фирмата са включени редица разработки и модификации на машини за хранително-вкусовата промишленост. Фирмата проектира и произвежда следните видове автоматични линии


text: Caritas Bianchi Lodge Hotel е предпочитан както от пътуващите по работа така и от туристите заради качествения и удобен престой, който предлага квартал ресторанти, нощен живот, пазаруване на Хонконг. Разположен само на 0.5 Km от центъра на града и на 26.5 Km от летището, този 3-звезден хотел привлича всяка година множество посетители . Добре поддържаната околност и доброто местоположението в близост до Храм Тин Хау, Кино Бродуей, Магазин Джейд са част от специфичния чар на този хотел. Съоръженията и услугите предлагани в Caritas Bianchi Lodge Hotel гарантират Вашия приятен престой. Този хотел предлага множество удобства, за да задоволи и най-изискания вкус. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Caritas Bianchi Lodge Hotel е един чудесен избор в много отношения.


text: Новите емигранти, пристигащи в България, са по-нежелани дори от ромите. Това показва изследване на тема "Социални дистанции и етнически стереотипи за малцинствата в България", проведено от "Отворено общество". ... За да прочетете тази статия, трябва да се регистрирате. Регистрацията е безплатна. Предимства: - Достъп до над 600 000 статии от архивите на Капитал и Дневник - Единен вход за всичките сайтове - Възможност за персонализация на вашия профил Ако вече сте регистрирани, влезте с вашия email и парола.


text: АБОНАМЕНТ ЗА НОВИНИ [X] Възможен лек спад на цената на захарта Има задържане на цената на захарта в последните дни и е възможно да последва лек спад, заяви в предаването на БНР- "Хоризонт", Христина Джундрекова - председател на Асоциацията на производителите на шоколадови и захарни изделия. Преди дни, тя каза, че идеята на основните играчи на пазара е цената на сладката суровина да стигне до 3 лева за килограм. Според нея, обаче те нямат реално основание за подобно нещо. "Действително цената на захарта се вдига от януари месец на 2010 година, но всъщност имаме спадове през годината и това е съвсем нормално, тъй като това е борсова суровина. Основният проблем в шоколадовите и захарните изделия като цена са действително невероятното повдигане на цените на суровините, които влизат в шоколадовите изделия. Това е какао маса, какао масло и т.н. Смятам, че захарта действително играе роля в рецептата на тези продукти като относителна цена, но в крайна сметка тя не е толкова голяма, а и аз съм сигурна, че тъй като производителите на захар за наше щастие задържаха цената доста време, те ще бъдат разумни и сега да поддържат едни нормални цени, за да можем да работим успешно", коментира Джундрекова. Според нея, не е нормално да има огромна разлика от един лев на цената на захарта в зависимост от това дали тя се предлага в големите вериги или малките квартални магазини. Тя обаче посочи, че големите магазини продават масови продукти и някои от тях са с много малка надценка. |Tweet||